《寒食》
明代·郑善夫

至后百五日，堂斋风雨深。越乡寒作食，溟海气长阴。

身事南阳役，神京北望心。采薪缠日月，发已不胜簪。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。